Publication: Magyar Közlöny
Issue: MK-2001-9 (Year: 2001, Number: 9)
Era: 1990-2004
Section: A helyi önkormányzatokról szóló — többször módosított — 1990. évi LXV. törvény 97. §-ának a) pontja, továbbá a közoktatásról szóló — többször módosított — 1993.
Paragraph Index: 576

8. § Az R. 13. §-a a következő (4)—(9) bekezdéssel egészül ki: „(4) Ha a szakértői és rehabilitációs bizottság eljárását a (3) bekezdésben meghatározott célból, az ott megjelölt időponttól eltérő, későbbi időpontban indítják, be kell csatolni az érintett iskola igazgatójának a vizsgálat szükségességével kapcsolatos egyetértő nyilatkozatát. Az iskola igazgatója döntéséhez beszerzi a tanuló osztályfőnöke és az adott tantárgyat tanító pedagógus véleményét. Az iskola igazgatója egyetértésének hiányában a szakértői és rehabilitációs bizottság vezetője vagy az általa kijelölt szakértői bizottsági tag — a tanuló meghallgatása után — dönt a vizsgálat szükségességéről vagy a kérelem elutasításáról. Az elutasításáról szóló döntést írásba kell foglalni. A döntés tekintetében a 15. § (1) bekezdésében foglaltakat alkalmazni kell.

Source: https://magyarkozlony.hu/hivatalos-lapok/de44b6d6142bbbb991fe30341c9992746d69ffd2/dokumentumok/eef99fcd8b4afd56e5659a1dfb60981ddc91c264/letoltes